ڊي. ايف. ملا

سر دينشا فردونجي مُلا سي آءِ اي (1868 – 26 اپريل 1934ع)، جيڪي دينشاه مُلا جي نالي سان پڻ سڃاتا ويندا هئا، هڪ ڀارتي وڪيل، قانوني مصنف ۽ جج هئا۔  
ڊي. ايف. مُلا بمبئي هاءِ ڪورٽ جا اٽارني-اٽ-لاءِ هئا، گورنمينٽ لا ڪاليج، بمبئي ۾ قانون جا پروفيسر رهيا، ۽ جُڊيشل ڪاميٽي آف دي پرِوي ڪائونسل، هندستان جا ميمبر پڻ هئا۔
هو 1868ع ۾ بمبئي ۾ واپارين جي هڪ خاندان ۾ پيدا ٿيا۔ پنهنجي ننڍپڻ ۽ نوجواني جا سال هن بورابازار ۾ موجود خانداني رهائش ”آن لوڪر مينشن“ ۾ گذاريا۔  
گورنمينٽ لا ڪاليج مان قانون جي تعليم مڪمل ڪرڻ کان پوءِ، هن 1892ع ۾ هڪ انگريز ساليسٽر سان آرٽيڪلڊ ڪلارڪ طور داخلا ورتي۔  
1895ع ۾ هن پنهنجي ڀاءُ اروچشا مُلا سان گڏ ”مُلا اينڊ مُلا“ نالي قانوني فرم قائم ڪئي۔ شروعاتي طور تي هنن ريڊي مني مينشن ۾ هڪ ننڍڙي آفيس مان ڪم شروع ڪيو، پوءِ 1898ع ۾ موجوده ”مُلا هائوس“ ۾ منتقل ٿيا۔  
1912ع ۾ مُلا اينڊ مُلا، پيٽِٽ خاندان کان مُلا هائوس خريد ڪيو۔ 1949ع ۾ هي فرم انگريز ساليسٽرن جي فرم ”ڪريگي بلنٽ اينڊ ڪارو“ سان ضم ٿي وئي، جيڪي بالارڊ اسٽيٽ مان ڪم ڪندا هئا ۽ بحري ۽ ايڊمرلٽي قانون ۾ مشهور عمل رکندڙ هئا۔
مُلا کي 5 اپريل 1930ع تي ”سر“ جو خطاب ڏنو ويو۔  
ساڳئي سال 1930ع ۾، بادشاهه جارج پنجون جي دور ۾، کيس پرِوي ڪائونسلر مقرر ڪيو ويو ۽ جنوري 1931ع کان جُڊيشل ڪاميٽي ۾ خدمتون سرانجام ڏيڻ لڳا۔
هو ”پولوڪز ڪامنٽريز آن انڊين ڪنٽريڪٽ ايڪٽ“ جا اسسٽنٽ ايڊيٽر پڻ رهيا۔
جيتوڻيڪ هو زرتشتي مذهب سان تعلق رکندا هئا، پر هن شريعت قانون بابت پڻ لکيو۔  
سندس ڪتاب پرنسيپلز آف محمدن لا  هڪ مشهور حنفي فقهي متن آهي، جيڪو ڀارت ۽ پاڪستان ۾ اسلامي (شريعت) قانون جي لاڳو ٿيڻ بابت بحث ڪري ٿو۔

 تصنيفون 
 ڪمينٽريز آن ڪوڊ آف سول پروسيجر
 جيورسڊڪشن آف ڪورٽس ان دي ميٽرس رليٽنگ ٽو رائيٽس اينڊ پاورس آف ڪيسز(Jurisdiction of Courts in the matters relating to rights and power of cases)
 دي لا آف انسالونسي ان برٽش انڊيا

)
انڊين ڪانٽريڪٽ ايڪٽ 
ھندو لا ريليٽز ٽو رليجيس اينڊ چيريٽبل ٽرسٽ (Hindu Law relates to religious and charitable trust)
دي رجسٽريشن ايڪٽ 
دي ڪي ٽو انڊين پريڪٽس (The Key to Indian Practice)

حوالا
زمرو:قانوندان
زمرو:هندوستان جي تاريخ
زمرو:1868ع جون پيدائشون
زمرو:1934ع جون فوتگيون